Arbeidsledig keeperhelt nekter å høre kontraktsnakk
For igjen viste han klasse i det norske buret. Akkurat slik han har gjort i de to foregående VM og gjennom sesongen i verdens nest beste liga, KHL, da sjansen bød seg i Dinamo Minsk. Nordmannen endte sesongen i toppen av målvaktsstatistikkene, men har ikke skrevet noen ny kontrakt med det hviterussiske laget. Overfor VG har han tidligere signalisert at spill i Sverige kan være et spennende alternativ. VG vet også at det finnes klubber der som følger med på 26-åringen. - Det skjer ikke så mye akkurat nå. Agentene mine driver vel og prater med flere klubber rundt om i verden, men jeg har sagt klart fra at nå er jeg med Norge i VM, og tar heller det når mesterskapet er over, sier Lars Haugen til VG. - Så du vil ikke høre noe nå? - Nei. Jeg stresser ikke med å finne ut hvor jeg ligger i markedet. Det får de styre de agentene mine. Jeg har fokus på å gjøre det best mulig for Norge, sier 26-åringen. På spørsmål om hvor viktig det blir å vise seg frem i VM med tanke på å tiltrekke seg en arbeidsgiver neste sesong, svarer målvakten følgende: - Det er klart det er viktig, men samtidig har jeg på en måte vist hva står for de to siste årene og i KHL nå. Jeg tror de fleste klubber har kontroll på hvor jeg ligger i feltet. Jeg er nok litt mindre stresset på sånne ting enn for to år siden, for eksempel. HOCKEYBLOGGEN:Holder ikke mot Danmark i morgenI åpningskampen mot Slovenia takket flere av lagkameratene Haugen for tre viktige poeng, etter at Norge falt litt sammen etter en drømmestart i form av 2-0-ledelse produsert av tomålsscorer Anders Bastiansen. Eller som kaptein Ole-Kristian Tollefsen oppsummerte overfor VG: - Jeg tror de fleste kan navnet Lars Haugen nå! - Dette var ikke noen dårlig søknad. Han presterer når det drar seg til på 2-1 og drar frem disse redningene når kampen står og vipper. Det var ganske matchavgjørende, sier tidligere landslagsspiller Ole Eskild Dahlstrøm i VGTVs studio.Spesielt leverte han en kanonredning på stillingen 2-1, da Slovenia i overtall vispet frem en kjempesjanse. Men på spektakulært vis fikk 26-åringen slengt det ene beinet opp over hodet, og holdt Norge i ledelsen med det VG-ekspert Kenneth Larsen i studio omtalte som en «80-tallsslide». Selv hevder Haugen at han var heldig. - Jeg feilberegnet egentlig totalt. Jeg var sikker på at sloveneren skulle dra pucken over på den andre siden. Jeg bestemte meg for å dra ut spaken, men i stedet for å gå innover skjøt han. Derfor var det litt flyt at den traff øverst på leggskinnet, men det er jo deilig det, uttalte Haugen til VG i pressesonen under tribunene i Globen rett etter kampsslutt. Landslagssjef Roy Johansen konstaterte at laget hans langt fra var på topp, og at de ikke hadde den samme tryggheten som de har hatt før VM. Likevel kunne han gledelig konstatere at Mads Hansen satte inn 3-1-målet i tom kasse to sekunder før slutt, og sørget for det viktigste: Tre deilige poeng.3832 tilskuere Mål: 1. periode: 1-0 (1.02) Anders Bastiansen (Ken André Olimb, Mathis Olimb), 2-0 (14.03) Bastiansen (M. Olimb, K. A. Olimb), 2-1 (19.44) Ziga Jeglic (Rok Ticar). Skudd: 11-4. 2. periode: Ingen. Skudd: 2-10. 3. periode: 3-1 (59.57) Mads Hansen. Skudd: 12-8. Dommere: Vladimir Baluska, Slovakia, Keith Kaval, USA. Utvisninger: Norge 4 x 2 min., Slovenia 5 x 2 min.5. mai: Norge-Danmark (20.15) 7. mai: Norge-Canada (20.15) 8. mai: Norge-Sverige (20.15) 11. mai: Norge-Hviterussland (20.15) 12. mai: Norge-Sveits (20.15) 14. mai: Norge-Tsjekkia (16.15) ** I tillegg sender Max alle sluttspillkampene, samt ni øvrige innledende oppgjør.
Igjen var Lars Haugen (26) Norges viktigste VM-mann. Det er én av grunnene til at helten ikke stresser med at han akkurat nå ikke har noen arbeidsgiver neste sesong.